चोटिल मावोयो विश्व कप टीम से बाहर  
भारतीय उपमहाद्वीप में 19 फरवरी से दो अप्रैल तक आयोजित होने वाले आईसीसी क्रिकेट विश्व कप से पहले जिम्बाब्वे क्रिकेट टीम को करारा झटका लगा है।
भारतीय उपमहाद्वीप में 19 फरवरी से दो अप्रैल तक आयोजित होने वाले आईसीसी क्रिकेट विश्व कप से पहले जिम्बाब्वे क्रिकेट टीम को करारा झटका लगा है। उसके बल्लेबाज टीनो मावोयो चोट के कारण विश्व कप की 15 सदस्यीय टीम से बाहर हो गए हैं। चोटिल मावोयो की जगह टेरी डुफिन लेंगे।  मावोयो पेट में मांसपेशियों की खिंचाव से जूझ रहे हैं। वर्ष 2006 में मायोवो ने बांग्लादेश के खिलाफ एकदिवसीय अंतरराष्ट्रीय करियर की शुरुआत की थी। उन्होंने अब तक दो एकदिवसीय मुकाबले खेले हैं। विश्व कप की टीम में मावोयो को हरफनमौला सीन एर्विन की जगह शामिल किया गया था। एर्विन ने व्यक्तिगत कारणों का हवाला देते हुए विश्व कप की टीम से अपना नाम वापस ले लिया था।  28 वर्षीय डुफिन ने दो टेस्ट और 23 एकदिवसीय मुकाबले खेले हैं। विश्व कप से पहले जिम्बाब्वे की टीम 12 फरवरी को चेन्नई में दक्षिण अफ्रीका के साथ पहला अभ्यास मैच खेलेगी। जिम्बाब्वे को विश्व कप में आस्ट्रेलिया, पाकिस्तान, न्यूजीलैंड, श्रीलंका, कनाडा और केन्या की टीमों के साथ ग्रुप 'ए' में रखा गया है।